paragraph_text: Rođena je i odrasla u Melbourneu, gdje je završila fakultet. Od početka 1970-ih živi u Londonu gdje je napisala i svoje najvažnije djelo »Ženski eunuh«. U njemu tvrdi da žene, žele li uistinu dosegnuti ravnopravnost, moraju radikalno odbaciti monogamiju, tradicionalnu obitelj i druge institucije koje su muškarci, svjesno ili nesvjesno, ustanovili kako bi žene držali u podređenom položaju. S takvim i sličnim stavovima se feminizam počeo izjednačavati u popularnoj kulturi.